MediaWiki:Captchahelp-text/frp

Los setos vouèbe qu’accèptont des contribucions du publico, coment ceti vouiqui, sont sovent victimos de spamors qu’utilisont des outils ôtomatisâs por betar tot plen de lims de vers lors setos. Mémo se celos lims de spame pôvont étre suprimâs, nen réstont pas muens una nuésence visibla.

Des côps, particuliérement pendent l’aponsa de lims de defôr novéls dens una pâge, lo vouiqui vos pôt montrar una émâge d’un tèxto colorâ, dèformâ ou ben tordu et pués vos demandar de buchiér los mots montrâs. Mâlésiê a fâre de façon ôtomatisâ cél travâly, cen pèrmèt a la plepârt des homos de rèalisar lors contribucions tot en empachient la plepârt des spamors et des ôtros ataquents robotisâs.

Mâlherosament, ceta solucion pôt gênar los usanciérs mâl-veyents ou qu’utilisont un navigator en tèxto solèt ou ben vocal. Por lo moment, nos avens gins d’altèrnativa ôdiô. Vos volyéd veriér vers los administrators du seto se cen vos empache de façon emprèvua de fâre des contribucions lèg·itimes.

Clicâd sur lo boton « Devant » de voutron navigator por tornar a la bouèta d’èdicion.